paragraph_text: Miljenko Krstulović (Split, 1912), bivši hrvatski nogometaš, vratar Hajduka. Nogometom se poceo baviti kad je imao 8 godina, kao "subjunior" Hajduka.,<ref>Slobodna Dalmacija: Vratari su najpametniji Prvi put je na prvenstvenoj utakmici nastupio za Hajduk 1931. godine.<ref>Službena stranica HNK Hajduk, profil igrača: Krstulović, Miljenko Bio je pričuvni vratar, dok je prvi vratar bio Bartul Čulić. Dok je bio na odsluženju vojnog roka u Sarajevu, branio je za sarajevsku Slaviju. Tamo se oženio i ostao živjeti nekoliko godina. Potom se vratio u Split i s Hajdukom osvojio Prvenstvo Banovine Hrvatske 1940./41. Najpoznatiji je kao vratar ratnog "Hajduka NOVJ". Posljednji put je branio mrežu Hajduka 19.8.1945. na službenoj utakmici protiv reprezentacije Zagreba na kojoj je Hajduk, pobjedom 2:1, osvojio prvenstvo FD Hrvatske. Bio je član uprave kluba 1950-tih, kad je Hajduk tri puta bio prvak Jugoslavije. Nakon što je nastala afera oko prelaska Vladimira Beare u Crvenu zvezdu 1955. godine, dobio je, kao član uprave, zadatak da ga pokuša iz Beograda vratiti u Split. Uspio se susresti s Aleksandrom Rankovićem, ministrom unutarnjih poslova Jugoslavije i bliskim Titovim suradnikom, koji je branio interese Crvene zvezde, ali, ne i s Bearom, te se vratio u Split neobavljena posla i razočaran.<ref>Mladen Cukrov: Miljenko Krstulović, zaboravljeni vratar Hajduka Umro je u Splitu, 29. 9. 2006., u 94. godini, kao posljednji pripadnik ratne generacije Hajduka.